**REFERAT FRA EKSTRAORDINÆRT STYREMØTE 07-2021**

**I NORSK IRSKSETTERKLUBB**

Dato: 27.mai 2021

Tid/sted: Kl. 20.00 – 21.30, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

**Sak 01-07-21: Intern sak**

*Unntatt fra offentligheten.*

**Sak 02-07-21: Gjennomføring av RS**

Vi har nå utfordringer med gjennomføringen av Representantskapsmøtet på grunn av lokale smittevernregler.

Ullensaker kommune (vi har også forhørt oss med ulike nabokommuner) har restriksjoner på innendørs arrangementer på 20 personer og dette overholder alle hotellene uten unntak.  Fullvaksinerte teller ikke i offentlig sammenheng, kun private arrangement.

I tillegg er det flere kommuner rundt om i landet som har lokale restriksjoner de neste 2 ukene. Alle personer må følge sin kommunes smittevernregler. Dette innebærer at en del av representantene ikke kan delta fysisk på formøtet og RS.  Vi vil åpne for en kombinasjon av fysisk oppmøte (maks 20 personer) og digitalt møte.

Når vi har oversikt over hvem av representantene som kan delta fysisk, så vet vi om vi kan åpne for flere fysiske deltakere på RS søndagen.

Vi har byttet hotell til Radisson Blu Airport Hotel, da Quality nå har en kombinasjon av karantenehotell og vanlige gjester.

*Vedtak: VI sender ut informasjon til representantene og de inviterte for å få oversikt over hvem som kan stille fysisk, og hvem som må delta digitalt. Ut fra svarene vi får må vi se på om det blir aktuelt at noen avdelinger har flere representanter enn en, og hvor mange som kan delta fysisk på selve RS.*

*FKF har styremøte 27.05. og vil da gi tilbakemelding på hvem som kommer som observatør til RS.*

*AF og MR har ansvar for den tekniske delen og lager ”Teams-regler”.*